“Meistarības rezonanse: izcilības paraugi mūzikas apmācībā”
Profesionālās kompetences pilnveides programma
28.02.2026. 
Jāzepa Vītola Latvijas Mūzikas akadēmijā
Kr. Barona ielā 1, Rīgā
	Laiks
	Programma

	10.00 - 10.30
	Ierašanās, kafija

	10.30 – 12.00
	“Sadarbība – vecāks – pedagogs - bērns”
Airisa Šteinberga 

	12.00 – 13.00 
	 “Kā pedagogam pārvarēt stresu?” Sigita Razminoviča

	13.30 – 14.30 
	Pusdienu pārtraukums 

	14.30 – 17.30 
	Dalītās meistarklases:
Klavieres – Reinis Zariņš  
Flauta – Dita Krenberga 
Vijole – Nellija Sarkisjana

	17.30 – 18.00
	Noslēguma koncerts/apliecību izsniegšana



Programmas mērķis: Veicināt pedagogu profesionālās kompetences pilnveidi, nodrošinot unikālu iespēju sadarboties ar atzītiem mūziķiem un pedagogiem, ietekmējoties no viņu prasmēm un inovatīvas pieejas mūzikas un mūzikas instrumentu spēles apguvē.
1) Piedāvāt izcilības paraugus. Iepazīstināt pedagogus ar instrumentu spēles mācīšanas tehniku daudzveidību, interpretāciju un māksliniecisko redzējumu, kas veicina izpratni par augstākajiem sasniedzamajiem standartiem mūzikā.
2) Pilnveidot metodiskās prasmes. Dalībniekiem ir iespēja apgūt jaunas, efektīvas un praksē pārbaudītas mācību metodes un pedagoģiskās pieejas no pieredzējušiem profesionāļiem, kas strādā ar dažāda līmeņa audzēkņiem/studentiem.
3) Veicināt radošu attīstību. Iedvesmot pedagogus meklēt jaunus radošus risinājumus savā darbā, izmantojot meistarklašu vadītāju piemēru un personīgo pieredzi, lai bagātinātu mācību procesu un audzēkņu/studentu motivāciju.
4) Nodrošināt starptautisku pieredzi. Radīt iespēju tiešā veidā kontaktēties un sadarboties ar pasaules līmeņa profesionāļiem, kas ļauj iepazīt mūsdienu tendences un starptautisko kontekstu mūzikas izglītībā.
5) Sniegt praktiskas zināšanas. Papildus teorētiskām lekcijām, kursu mērķis ir nodrošināt praktiskus padomus un ieteikumus par mūzikas instrumentu apguvi, repertuāra izvēli, uzstāšanās prasmi un citiem būtiskiem mūzikas pedagoga darba aspektiem.
Programmas uzdevumi:
1) Organizēt meistarklases un seminārus. Nodrošināt, ka pieredzējuši pedagogi vada praktiskas nodarbības ar konkrētiem audzēkņiem/studentiem vai pedagogiem, demonstrējot savu pieeju, metodes un atbild uz jautājumiem.
2) Iekļaut demonstrējumus un koncertus. Ļaut pedagogiem redzēt lektoru un meistarklašu vadītāju prasmes praksē, organizējot atklātus paraugdemonstrējumus vai nelielus koncertus.
3) Radīt telpu diskusijām un pieredzes apmaiņai. Pēc nodarbībām organizēt apaļā galda diskusijas, lai pedagogi varētu uzdot jautājumus, dalīties savā pieredzē un apspriest redzēto ar lektoriem un citiem dalībniekiem.
4) Izzināt jaunu repertuāru un mūzikas stilus. Iepazīstināt pedagogus ar jaunākajām tendencēm, mazāk zināmu repertuāru un netradicionāliem mūzikas stiliem, kas var paplašināt viņu un viņu audzēkņu/studentu redzesloku.
5) Novērtēt un izsniegt apliecinājumus. Pēc kursa pabeigšanas nodrošināt apliecības, kas apstiprina iegūtās zināšanas un prasmes, tādējādi oficiāli atzīstot pedagogu profesionālās kompetences paaugstināšanu.
Sasniedzamie rezultāti:
1) Zināšanas
Pedagogs ir paplašinājis zināšanas vērojot pedagogu praksi un metodiku. Ir gūta izpratne par pedagoģiskajām stratēģijām, kas veicina audzēkņu/studentu motivāciju un radošumu.
2) Prasmes
Pedagogs ir apguvis jaunas tehnikas un interpretācijas metodes savā specialitātē, ko var integrēt savā darbā. Ir pilnveidotas prasmes veidot efektīvāku mācību procesu, izmantojot iegūtās zināšanas un praktiskos padomus.
3) Kompetences
Spēja radoši un kritiski pieiet mācību procesa plānošanai un īstenošanai. Spēja analizēt un izvērtēt savu pedagoģisko pieeju, balstoties uz starptautiski atzītu profesionāļu pieredzi.
Šie rezultāti nodrošina, ka pedagogi ne tikai apgūst jaunu informāciju, bet arī spēj to efektīvi pielietot savā praksē, paaugstinot savu profesionālo kompetenci un bagātinot mācību procesu.
Īstenošanas veids: 
Programma tiek īstenota, apvienojot klātienes lekcijas, meistarklases un praktiskos seminārus, kurus vada atzīti pedagogi. Mērķtiecīga dalība nodrošina teorētisko zināšanu apguvi un praktisku prasmju pilnveidi, veicinot aktīvu iesaisti un pieredzes apmaiņu.
Meistarklases: grupu nodarbības, kurās pedagogi gūst tiešus padomus un ieteikumus no vadošajiem nozares profesionāļiem.
Interaktīvas lekcijas un semināri: Diskusijas par pedagoģijas tendencēm, mūzikas interpretāciju un radošuma veicināšanu. Šī pieeja dod iespēju uzdot jautājumus un iesaistīties dialogā.
Praktiskie demonstrējumi: Atklāti koncerti vai priekšnesumi, kur dalībnieki var redzēt profesionāļu meistarību darbībā, tādējādi iegūstot praktisku piemēru un iedvesmu.
Mērķauditorija:
Šī programma ir paredzēta mūzikas pedagogiem, kuri strādā profesionālās ievirzes, profesionālās vidējās, vidējās un augstākās izglītības iestādēs.
Tā ir īpaši noderīga:
Mūzikas skolotājiem, māksliniekiem, interesentiem, kuri vēlas pilnveidot savas pedagoģiskās prasmes un apgūt jaunas, inovatīvas mācību metodes un vēlas paplašināt savas zināšanas šajā jomā.
Speciālistiem, kuri strādā ar dažāda profesionālā līmeņa mūzikas interesentiem.
Programma ir piemērota ikvienam, kurš ir atvērts jaunu zināšanu un starptautiskas pieredzes apguvei, lai paaugstinātu savu profesionālo kvalifikāciju un bagātinātu savu darbu ar mūzikas audzēkņiem/studentiem.
Apjoms stundās : 12 akad. stundas
Programmas maksa: 60 Eur

